Fondatorul companiei din Alba, Transavia, Ioan Popa, a spus că produsele din carne de pasăre s-au scumpit în ultimii 10 ani. Acesta a spus că produsele s-au scumpit cu 35%, în condițiile în care costurile de producție au înregistrat un avans mult mai mare, dar și salariile angajaților din domeniu au crescut.
Ioan Popa a spus că în acceași perioadă, salariile au crescut cu 200%. Declarațiile au fost făcute în cadrul evenimentului de lansare al ziarului G4food.ro.
"Eu pot să vă spun că am verificat chiar înainte de conferința dumneavoastră, ca să fiu foarte clar, și în ceea ce privește produsele de carne de pasăre, în 10 ani am avut o majorare de 35%.
Dacă ne uităm la costuri, vreau să vă spun că energia electrică am plătit-o anul trecut la prețuri și cu 500% mai mari.
Cerealele, dacă acum trei ani, nu acum 10 ani, le cumpăram cu 50 de bani, anul acesta le-am cumpărat cu un leu și cincizeci", a declarat Ioan Popa, care a adăugat că "problema aceasta a scumpirii alimentelor este mai mult o problemă de presă".
De asemenea, Ioan Popa a mai precizat că în acești 10 ani salariile au crescut cu 200%. "Trebuie să fim realiști și să vedem că produsele n-au urmat trendul celorlalte elemente de cost", a mai declarat managerul Transavia.
Urmăriți Alba24.ro și pe Google News
Dacă ți-a plăcut articolul: